stanford-oval/wikipedia huggingface dataset:
การ์ตูนเน็ตเวิร์ค ประเทศไทย

บทความนี้กล่าวถึงช่องการ์ตูนเน็ตเวิร์คที่ออกอากาศในประเทศไทยเท่านั้น ช่องแม่ข่าย ดูที่ การ์ตูนเน็ตเวิร์คเอเชียตะวันออกเฉียงใต้
| --- | --- |

ประเทศ: ประเทศไทย
พื้นที่แพร่ภาพ: ประเทศไทย
คำขวัญ: On Your Cartoon Network
สำนักงานใหญ่: 118/1 อาคารทิปโก้ ถนนพระรามที่ 6 แขวงพญาไท เขตพญาไท กรุงเทพมหานคร 10400
แบบรายการ
ระบบภาพ: 1080i (HDTV) 480i (SDTV)
ความเป็นเจ้าของ
เจ้าของ: ทรูวิชันส์
ช่องรอง: บูมเมอแรง ทูนามิ
ประวัติ
เริ่มออกอากาศ: (8 มิถุนายน พ.ศ. 2537-19 มกราคม พ.ศ. 2542) ออกอากาศร่วมกับช่อง ทีซีเอ็ม (19 มกราคม พ.ศ. 2542-ปัจจุบัน) ออกอากาศเป็นช่องเดี่ยว
ลิงก์
เว็บไซต์: http://www.cartoonnetwork.co.th
ออกอากาศ

เคเบิลทีวี
ทรูวิชันส์: ช่อง 453 (SD) ช่อง 449 (HD)
ทีวีดาวเทียม
ทรูวิชันส์: ช่อง 453 (SD) ช่อง 449 (HD)
เอไอเอส: ช่อง 402 (FHD)
จีเอ็มเอ็มแซต: ช่อง 53 (FHD)
ทรูไอดี: ช่อง 449 (HD)
 
การ์ตูนเน็ตเวิร์ค ประเทศไทย (อังกฤษ: Cartoon Network Thailand) เป็นช่องที่แพร่ภาพมาจาก การ์ตูนเน็ตเวิร์คเอเชียตะวันออกเฉียงใต้ (อังกฤษ: Cartoon Network Southeast Asia) มีแม่ข่ายอยู่ที่ฮ่องกง โดยบริษัท ทรูวิชั่นส์ จำกัด (มหาชน) ได้นำลิขสิทธิ์มาแพร่ภาพในประเทศไทย และได้จัดทำเป็นเวอร์ชันภาษาไทย ออกอากาศทางทรูวิชั่นส์ช่อง 453 (ในระบบ SD) และช่อง 449 (ในระบบ HD) รับชมได้ในทรูวิชั่นส์ แพลทินัม เอชดี และ โกลด์ เอชดี และ ซูเปอร์ แฟมิลี่ เอชดี และ สมาร์ท แฟมิลี่ เอชดี แพ็คเกจ
ประวัติ

การ์ตูนเน็ตเวิร์ค ประเทศไทย เริ่มออกอากาศในประเทศไทยเมื่อ 8 มิถุนายน พ.ศ. 2537 โดยบริษัท ยูไนเต็ด บรอดคาสติง คอร์ปอเรชั่น จำกัด (มหาชน) (ยูบีซี) (ปัจจุบันคือ บริษัท ทรูวิชั่นส์ จำกัด (มหาชน)) ได้นำลิขสิทธิ์มาแพร่ภาพในประเทศไทย และได้จัดทำเป็นเวอร์ชันภาษาไทย โดยออกอากาศทางยูบีซีช่อง 27 ในขณะนั้นการ์ตูนเน็ตเวิร์คออกอากาศรวมกับช่องทีซีเอ็ม โดยออกอากาศวันละ 17 ชั่วโมง คือตั้งแต่เวลา 04:00 น. - 20:00 น. เวลาที่เหลือจะเป็นช่องทีซีเอ็ม
ต่อมาช่องทีซีเอ็มได้แยกออกจากการ์ตูนเน็ตเวิร์ค ทำให้การ์ตูนเน็ตเวิร์คออกอากาศเป็นช่องเดียว และออกอากาศ 24 ชั่วโมง โดยมีการเปลี่ยนลำดับเลขที่ช่องหลายครั้ง เช่น ช่อง 29, 52, 44, 32, 40, 35 และวันที่ 4 สิงหาคม พ.ศ. 2556 ทรูวิชั่นส์ได้นำช่อง Cartoon Network HD มาเพิ่มอีกช่องในช่องหมายเลข 130 ปัจจุบันออกอากาศทางช่อง 453 (SD) และ 449 (HD)
รายการที่ออกอากาศ > อยู่ระหว่างออกอากาศ

The Amazing World of Gumball (ตั้งแต่ปี 2011)
Teen Titans Go! (ตั้งแต่ปี 2013)
3 หมีจอมป่วน (ตั้งแต่ปี 2015)
เดอะพาวเวอร์พัฟฟ์เกิลส์ (ตั้งแต่ปี 2016)
เบ็นเท็น (ตั้งแต่ปี 2017)
Unikitty! (ตั้งแต่ปี 2017)
แอปเปิลแอนด์อันยัน (ตั้งแต่ปี 2018)
Craig of the Creek (ตั้งแต่ปี 2018)
Summer Camp Island (ตั้งแต่ปี 2018)
DC Super Hero Girls (ตั้งแต่ปี 2019)
Victor and Valentino (ตั้งแต่ปี 2019)
Mao Mao: Heroes of Pure Heart (ตั้งแต่ปี 2019)
Infinity Train (ตั้งแต่ปี 2019)
ThunderCats Roar (ตั้งแต่ปี 2020)
รายการที่ออกอากาศ > รายการที่เคยนำมาฉาย

ToonHeads (1992–2003)
เดอะม็อกซี่โชว์ (1993–1995)
Space Ghost Coast to Coast (1994–2001)
What a Cartoon! (1995–97)
Cartoon Planet (1995–98; 2012–14)
The Tex Avery Show (1996–2002)
ห้องทดลองของเด็กซ์เตอร์ (1996–2003)
Big Bag (1996–98)
The Real Adventures of Jonny Quest (1996–97)
Cave Kids (1996)
The Fantastic Voyages of Sinbad the Sailor (1996–98)
จอห์นนี่ บราโว (1997–2004)
ง้องแง้งกับเงอะงะ (1997–99)
ข้าคือวีเซิล (1997–2000)
เดอะพาวเวอร์พัฟฟ์เกิลส์ (1998–2005)
เอ็ด เอ็ดด กับ เอ็ดดี้ (1999–2009)
ไมค์ ลูและอ็อก (1999–2001)
หมาน้อยผู้กล้าหาญ (1999–2002)
The Bob Clampett Show (2000–01)
Sheep in the Big City (2000–02)
Time Squad (2001–03)
Samurai Jack (2001–04)
Grim & Evil (2001–03)
จัสติสลีก (2001–04)
The Popeye Show (2001–03)
Whatever Happened to... Robot Jones? (2002–03)
Baby Looney Tunes (2002–06)
รหัสลับเด็กข้างบ้าน (2002–08)
การผจญภัยของบิลลี่และแมนดี้ (2003–08)
Evil Con Carne (2003–04)
ทีนไททันส์ (2003–06)
Duck Dodgers (2003–05)
สตาร์ วอร์ส: สงครามมนุษย์โคลน (2003–05)
เมก้า XLR (2004–05)
Justice League Unlimited (2004–06)
ฟอสเตอร์ โฮม..บ้านของผองเพื่อนในจินตนาการ (2004–09)
The Batman (2004–06)
Hi Hi Puffy AmiYumi (2004–06)
Krypto the Superdog (2005–06)
การผจญภัยของจูนิเปอร์ ลี (2005–07)
แคมป์ ลาซโล (2005–08)
Firehouse Tales (2005–06)
Sunday Pants (2005)
โรบอตบอย (2005–08)
คู่หูของผมเป็นลิงครับ (2005–08)
เบ็นเท็น (2005–08)
Squirrel Boy (2006–07)
Class of 3000 (2006–08)
Out of Jimmy's Head (2007–08)
ชาวเดอร์ (2007–10)
Transformers: Animated (2007–09)
The Mr. Men Show (2008–09)
เบ็นเท็น: พลังเอเลี่ยน (2008–10)
การผจญภัยสุดอัศจรรย์ของแฟลปแจ็ค (2008–10)
สตาร์ วอร์ส: เดอะ โคลน วอร์ส (2008–13)
The Secret Saturdays (2008–10)
แบทแมน: ผู้กล้าและผู้ท้าทาย (2008–11)
The Othersiders (2009)
BrainRush (2009)
Destroy Build Destroy (2009–11)
Bobb'e Says (2009)
Dude, What Would Happen (2009–11)
แอดแวนเจอร์ ไทม์ (2010–18)
พิ้งค์ แพนเตอร์และผองเพื่อน (2010)
เบ็นเท็น: อัลติเมทเอเลี่ยน (2010–12)
Scooby-Doo! Mystery Incorporated (2010–13)
เร็กซ์ พลังจักรกลมหาประลัย (2010–13)
Mad (2010–13)
เรกูล่า โชว์ (2010–17)
Sym-Bionic Titan (2010–12)
Tower Prep (2010)
Hole in the Wall (2010–12)
Robotomy (2010–11)
Young Justice (2010–13)
The Problem Solverz (2011–13)
เดอะลูนีย์ทูนส์โชว์ (2011–14)
ThunderCats (2011–12)
Secret Mountain Fort Awesome (2011–12)
Mix Master Final Force(2010-11)
Level Up (2012–13)
Green Lantern: The Animated Series (2012–13)
The High Fructose Adventures of Annoying Orange (2012–14)
DreamWorks Dragons (2012–14)
เบ็นเท็น: โอมนิเวิร์ส (2012–14)
Incredible Crew (2013)
Beware the Batman (2013)
Uncle Grandpa (2013–17)
สตีเว่น ยูนิเวิร์ส (2013–19)
Mixels (2014–2016)
The Tom and Jerry Show (2014–16)
Clarence (2014–18)
Over the Garden Wall (2014)
Wabbit: A Looney Tunes Production (2015–16)
สุดยอดเลย สคูบี้-ดู! (2015–16)
Long Live the Royals (2015)
Bunnicula (2016)
Mighty Magiswords (2016–19)
Justice League Action (2016–2018)
OK K.O.! Let's Be Heroes (2017–19)
Steven Universe Future (2019–20)
ดูเพิ่ม

การ์ตูนเน็ตเวิร์ค
การ์ตูนเน็ตเวิร์คเอเชียตะวันออกเฉียงใต้
บูมเมอแรง (สถานีโทรทัศน์)
บูมเมอแรง เอเชียตะวันออกเฉียงใต้
บูมเมอแรง (ประเทศไทย)
แหล่งข้อมูลอื่น

การ์ตูนเน็ตเวิร์คประเทศไทย เก็บถาวร 2011-08-31 ที่ เวย์แบ็กแมชชีน (ไทย)
ทรู วิชั่นส์ เก็บถาวร 2009-04-15 ที่ เวย์แบ็กแมชชีน (ไทย)
กิโลไบต์

กิโลไบต์ (อังกฤษ: Kilobyte) ใช้ตัวย่อว่า kB มีค่าเท่ากับ 1,000 ไบต์ (SI prefix) เช่น ถ้าพูดว่า คอมพิวเตอร์มีหน่วยความจำ 100 กิโลไบต์ หมายความว่า มีเนื้อที่ในหน่วยความจำ 100,000 ไบต์ มีความจุประมาณ รูปถ่ายคุณภาพระดับกลาง
กิตติธัช ประดับ

| กิตติธัช ประดับ |
| --- | --- |
เกิด: 22 กันยายน พ.ศ. 2529 (38 ปี)
อาชีพ: นักแสดง
อาชีพแสดง
ปีที่แสดง: 2555–ปัจจุบัน
สังกัด: ช่อง 3 เอชดี (2555–ปัจจุบัน)
 
กิตติธัช ประดับ (อังกฤษ: Kittitat Pradab, เกิด 22 กันยายน 2529) เป็นนักแสดงชาวไทย ปัจจุบันเป็นนักแสดงในสังกัดช่อง 3 เอชดี
ประวัติ

กิตติธัช ประดับ มีชื่อเล่นว่า เบิร์ด เกิดเมื่อวันที่ 22 กันยายน 2529 เข้าสู่วงการจากการประกวด M Thailand เมื่อปี 2555 ซึ่งเป็นเวทีที่ทางช่อง 3 จัดขึ้นเพื่อเฟ้นหาพระเอกหน้าใหม่ที่มีบุคลิกที่ดี ทักษะการแสดงที่โดดเด่นไม่เหมือนใคร โดยกิตติธัชเข้าถึงรอบ 10 คนสุดท้าย หลังจากนั้นเขาจึงได้รับการทาบทามให้เซ็นสัญญาเป็นนักแสดงในสังกัดช่อง 3 ทันที
โดยละครเรื่องแรกของเขาที่ออกอากาศคือละครเรื่องแม่เปียดื้อ เมื่อปี 2556 ในฐานะนักแสดงรับเชิญ โดยรับบทเป็น จ่าเทพ
ผลงาน > ละครโทรทัศน์ทั้งหมดออกอากาศทางช่อง 3

| ปี | เรื่อง | รับบท | หมายเหตุ |
| --- | --- | --- | --- |
| 2556 | แม่เปียดื้อ | จ่าเทพ (รับเชิญ) | ละครโทรทัศน์เรื่องแรก |
| 2556 | มนต์จันทรา | จันเลา |  |
| 2556 | กุหลาบไฟ | เทพ |  |
| 2557 | รากบุญ 2 รอยรักแรงมาร | ฉา (รับเชิญ) |  |
| 2557 | เสือ สิงห์ กระทิง บ๊อง | อินทรา (รับเชิญ) |  |
| 2558 | ขอเป็นเจ้าสาวสักครั้งให้ชื่นใจ | รวิท |  |
| 2559 | วิมานเมขลา | แจ๊คกี้ |  |
| 2559 | มือปราบสายเดี่ยว | หมวดดอน |  |
| 2560 | เขี้ยวราชสีห์ | ผา |  |
| 2562 | ชุมแพ |  |  |
| 2567 | ดวงใจเทวพรหม ตอน ขวัญฤทัย | ศักดิ์ชาย |  |
| 2567 | หนึ่งในร้อย | กำจร |  |
กิ้งกือมังกรสีชมพู

| กิ้งกือมังกรสีชมพู |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ชั้น:: Diplopoda
อันดับ:: Polydesmida
วงศ์:: Paradoxosomatidae
สกุล:: Desmoxytes
สปีชีส์:: D.  purpurosea
ชื่อทวินาม
Desmoxytes purpurosea Enghoff, Sutcharit, & Panha, 2007

กิ้งกือมังกรสีชมพู (อังกฤษ: Shocking pink millipede; ชื่อวิทยาศาสตร์: Desmoxytes purpurosea)  เป็นกิ้งกือมังกรที่พบในประเทศไทยเพียงแห่งเดียวในโลก  ค้นพบโดยนักสำรวจสมัครเล่น กลุ่ม siamensis.org ซึ่งต่อมาได้แจ้งให้ ศ.ดร.สมศักดิ์ ปัญหา และคณะทราบ  เมื่อเดือน พฤษภาคม พ.ศ. 2550 บริเวณป่าเขาหินปูนแถบภาคกลางตอนบนต่อกับภาคเหนือตอนล่าง
กิ้งกือมังกรสีชมพูจัดในวงศ์กิ้งกือมังกร มีสีชมพูสดใสแบบช็อกกิงพิงก์ (shocking pink) มีปุ่มหนามคล้ายมังกร เมื่อโตเต็มวัยจะมีลำตัวยาวประมาณ 7 ซม. มีจำนวนปล้องราว 20-40 ปล้อง และสามารถขับสารพิษประเภทไซยาไนด์ออกมาจากต่อมขับสารพิษข้างลำตัวเพื่อป้องกันตนเองจากศัตรูธรรมชาติ
กิ้งกือมังกรสีชมพู พบเป็นแห่งแรกในโลกที่ประเทศไทย ในอำเภอลานสัก จังหวัดอุทัยธานี
กิเดียน แมนเทล

กิเดียน แมนเทล ค.ศ. 1790-1852
กิเดียน แมนเทล (อังกฤษ: Gideon Algernon Mantell) (3 กุมภาพันธ์ ค.ศ. 1790 - 10 พฤศจิกายน ค.ศ. 1852) เป็นสูตินรีแพทย์, นักธรณีวิทยา, และนักบรรพชีวินวิทยา ชาวอังกฤษ.
เขาได้รับชื่อเสียงในฐานะผู้ค้นพบกลุ่มฟอสซิลชิ้นแรกที่ระบุได้ว่ามาจากไดโนเสาร์ ซึ่งก็คือฟันของอิกัวโนดอน
แหล่งข้อมูลอื่น

A History of Dinosaur Hunting and Reconstruction ประวัติศาสตร์ของการค้นพบไดโนเสาร์
NNDB
Gideon Mantell ชีวประวัติที่ Strange Science.net
กิ้งก่าบินคอแดง

| กิ้งก่าบินคอแดง |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับ:: Squamata
อันดับย่อย:: Lacertilia
วงศ์:: Agamidae
วงศ์ย่อย:: Agaminae
สกุล:: Draco
สปีชีส์:: D.  blanfordii
ชื่อทวินาม
Draco blanfordii Boulenger, 1885

กิ้งก่าบินคอแดง หรือ กะปอมปีกคอแดง ในภาษาอีสาน (อังกฤษ: Blanford's flying lizard, Orange winged flying lizard, Banded winged flying lizard; จีน: 裸耳飞蜥) จัดเป็นกิ้งก่าบินชนิดหนึ่ง มีชื่อวิทยาศาสตร์ว่า Draco blanfordii อยู่ในวงศ์กิ้งก่า (Agamidae)
มีเหนียงสีเหลืองอ่อน มีประสีดำบนพื้นสีแดงสด ปีกมีลายบั้งสีเข้มสลับกับสีส้มเหลือง อันเป็นที่มาของชื่อ ลำตัวสีเขียวปนเทา กินปลวกต้นไม้, หนอนขนาดเล็ก และมดไม้ยักษ์ เป็นอาหาร ตัวเมียวางไข่ในพื้นทราย หรือจอมปลวกบนต้นไม้ หรือโพรงไม้ ครั้งละ 5-6 ฟอง พบมากที่สุด คือ 10 ฟอง
แพร่กระจายพันธุ์ได้กว้างไกลตั้งแต่อนุทวีปอินเดียจนถึงภูมิภาคอินโดจีน และประเทศจีนตอนล่าง เช่น มณฑลยูนนาน สำหรับในประเทศไทย พบได้ทางภาคเหนือลงมาจนถึงภาคใต้ตอนล่าง และมาเลเซีย
จัดเป็นกิ้งก่าบินที่มีขนาดใหญ่ที่สุด คือ มีความยาวตั้งแต่ปลายหัวจรดโคนหาง 4.75 นิ้ว และหางมีความยาว 9นิ้ว มักพบในป่าดิบชื้นที่ราบ หรือ ป่าดิบเขาระดับกลาง และป่าเบญจพรรณ
กิ้งก่าบินคอแดง จัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พ.ศ. 2535 ตามกฎหมายในประเทศไทย
กำเนิดวีนัส (บอตติเชลลี)

สำหรับภาพเขียนอื่น ดูที่ กำเนิดวีนัส
| กำเนิดวีนัส |
| --- | --- |

ศิลปิน: ซานโดร บอตติเชลลี
ปี: ค.ศ. 1482 - 1486
ประเภท: สีฝุ่นบนผ้าใบ
สถานที่: หอศิลป์อุฟฟิซิ ฟลอเร็นซ์
กำเนิดวีนัส (อังกฤษ: The Birth of Venus) เป็นจิตรกรรมที่เขียนโดยซานโดร บอตติเชลลีจิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่หอศิลป์อุฟฟิซิ, ฟลอเร็นซ์ในประเทศอิตาลี
ซานโดร บอตติเชลลีเขียนภาพ “กำเนิดวีนัส” ระหว่างปี ค.ศ. 1484 ถึงปี ค.ศ. 1486 ที่เป็นภาพของวีนัสลอยมาเกยฝั่งอย่างผู้หญิงเต็มตัว
ที่มา

ภาพใหญ่เช่นภาพ “ฤดูใบไม้ผลิ” อาจจะเขียนสำหรับวิลลาดิคาสเตลโลของลอเร็นโซ ดิ เปียร์ฟรานเชสโค เดอ เมดิชิ (Lorenzo di Pierfrancesco de' Medici) ราวปี ค.ศ. 1482 หรืออาจจะก่อนหน้านั้นก็ได้ นักวิชาการบางคนเสนอว่า “วีนัส” ที่เขียนให้ลอเร็นโซและที่กล่าวถึงโดยจอร์โจ วาซารีอาจจะเป็นงานคนละชิ้นกับชิ้นนี้ซึ่งปัจจุบันสูญหายไปแล้ว ผู้เชี่ยวชาญบางคนเชื่อว่าเป็นงานที่เขียนขึ้นเพื่อฉลองความรักของจุยเลียโน ดิ เปียโร เดอ เมดิชิ (Giuliano di Piero de' Medici) (ผู้ที่เสียชีวิตในกรณีการคบคิดพัซซิในปี ค.ศ. 1478) ต่อซิโมเน็ตตา คัตตาเนโอ เวสปุชชิ (Simonetta Cattaneo Vespucci) ผู้ที่พำนักอยู่ที่เมืองพอร์โตเวเนเร ที่ติดทะเลและเป็นเมืองที่ตำนานว่าเป็นที่เกิดของวีนัส เชื่อกันว่าบอตติเชลลีเองก็หลงรักซิโมเน็ตตาคนสวยผู้เป็นภรรยาน้อยของเดอ เมดิชิ แต่ไม่ว่าจะเป็นอะไรที่ทำให้เกิดแรงบันดาลใจในการเขียนภาพนี้ก็ตาม ภาพก็ยังมีความคล้ายคลึงที่เห็นได้ชัดกับมหากาพย์ “มหากาพย์เมตะมอร์ฟอร์ซิส” และ “Fasti” โดยโอวิด และ “Verses” โดย โพลิเซียโน นอกจากนั้นก็ยังเชื่อกันว่าซิโมเน็ตตาเป็นนางแบบของวีนัสและของสตรีในภาพอื่นๆ ที่บอตติเชลลีเขียนเช่นภาพ “ฤดูใบไม้ผลิ”
เทพีวีนัสลอยมาจากทะเลมาเกยฝั่งบนหอยที่ถูกเป่ามาโดยเซไฟรัส (Zephyrus) ผู้เป็นเทพแห่งลมตะวันตกและเป็นสัญลักษณ์ของความไคร่ โดยมีเทพีองค์หนึ่งของเทพีโฮแร (Horae) ซึ่งเป็นเทพีแห่งฤดูมารออยู่และยื่นมอบเสื้อคลุมลายดอกไม้ให้
บรรยากาศของภาพที่ออกไปทางที่ไม่ใช่ศิลปะคริสต์ศาสนาอย่างเช่นภาพส่วนใหญ่ที่เขียนในยุคเดียวกัน เป็นสิ่งที่น่าประหลาดใจที่ภาพเขียนไม่ถูกทำลายในกองไฟของจิโรลาโม ซาโวนาโรลา (Girolamo Savonarola) ที่งานของบอตติเชลลีหลายชิ้นที่เห็นว่าเป็นงานนอกรีตนอกรอยถูกทำลายไป แต่อาจจะเป็นเพราะบอตติเชลลีมีความสนิทกับลอเร็นโซ เดอ เมดิชิซึ่งอาจจะมีส่วนช่วยทำให้งานชิ้นนี้รอดมาได้
ลักษณะร่างกายของวีนัสและรายละเอียดรองไม่ได้สัดส่วนตามธรรมชาติตามทฤษฎีของสัจจะนิยมของเลโอนาร์โด ดา วินชี หรือราฟาเอล ที่เห็นได้ชัดคือคอที่สูงยาวของวีนัสและไหล่ซ้ายที่ลู่ซึ่งดูไม่ถูกส่วน บางคนก็สันนิษฐานเป็นลักษณะที่มาก่อนสมัยแมนเนอริสม์
แรงบันดาลใจจากศิลปะคลาสสิก

งานเขียนนี้เป็นหนึ่งในภาพชุดที่ได้รับแรงบันดาลใจจากคำบรรบายของนักประวัติศาสตร์อัสซีเรียนลูเซียนในคริสต์ศตวรรษที่ 2 ของงานเขียนกรีกโบราณชิ้นเอกซึ่งปัจจุบันสูญหายไปแล้ว นอกจากนั้นบอตติเชลลีก็ยังใช้ภาพเขียนโบราณ “วีนัสอนาดีโอเมเน” (Venus Anadyomene) โดย อเพลเลส (Apelles) เป็นแบบ ซึ่งคำว่า “Anadyomene” หมายถึงขึ้นมาจากทะเลซึ่งบอตติเชลลีนำมาใช้เป็น “กำเนิดวีนัส” ซึ่งเป็นชื่อที่มารู้จักกันดีในคริสต์ศตวรรษที่ 19th และมีความคล้ายคลึงกับประติมากรรมอโฟรไดทีโดยแพร็กซิเทลีส
บอตติเชลลีไม่เคยเห็นจิตรกรรมฝาผนังของวีนัสที่ปอมเปอี แต่อาจจะเห็นภาพที่ลอกเลียนมาที่มีชื่อเสียงที่เขียนโดยอเพลเลสที่ลูเชียนกล่าวถึง
ในสมัยกรีกโรมันหอยเป็นสัญลักษณ์ของอวัยวะของสตรี
ท่าทางยืนของวีนัสของบอตติเชลลีละม้ายท่ายืนของ “วีนัสแห่งเมดิชิ” ที่เป็นประติมากรรมหินอ่อนจากสมัยกรีกโรมันของงานสะสมของตระกูลเมดิชิ ซึ่งบอตติเชลลีมีโอกาสได้ศึกษา
กิ้งก่าบินปีกจุด

| กิ้งก่าบินปีกจุด |
| --- | --- |

ต้นแบบของกิ้งก่าบินปีกส้ม ในพิพิธภัณฑ์ประวัติศาสตร์ธรรมชาติวิทยาและสัตววิทยาคุนหมิง ประเทศจีน

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับ:: Squamata
อันดับย่อย:: Lacertilia
วงศ์:: Agamidae
วงศ์ย่อย:: Agaminae
สกุล:: Draco
สปีชีส์:: D.  maculatus
ชื่อทวินาม
Draco maculatus (Cantor, 1847)

ชนิดย่อย
 ชนิดย่อย Draco maculatus divergens Taylor, 1934   Draco maculatus whiteheadi Boulerger, 1900   Draco maculatus maculatus (Gray, 1845)   Draco maculatus haasei Boettger, 1893  

ชื่อพ้อง
 ชื่อพ้อง Draco divergens Taylor, 1934  Draco haasei Boettger, 1893  Dracunculus maculatus Gray, 1845 
กิ้งก่าบินปีกจุด หรือ กิ้งก่าบินปีกส้ม (อังกฤษ: Spotted flying dragon, Orange-winged flying lizard) เป็นกิ้งก่าบินชนิดหนึ่ง มีชื่อวิทยาศาสตร์ว่า Draco maculatus อยู่ในวงศ์กิ้งก่า (Agamidae)
เป็นกิ้งก่าบินขนาดเล็ก ใต้คางมีเหนียงคู่หนึ่งรูปร่างกลมมน ซึ่งกึ่งกลางเหนียงตรงนี้สามารถยกขึ้นลงได้ ในตัวผู้จะมีขนาดโตเห็นชัดเจน ข้างลำตัวระหว่างขาคู่หน้าและขู่หลัง มีแผ่นหนังขนาดใหญ่ที่ใช้ในการร่อน ลำตัวมีสีน้ำตาลแดง มีลายประสีเหมือนลายไม้ จึงสามารถพรางได้เป็นอย่างดีบนต้นไม้ แผ่นหนังด้านข้างนี้ออกสีส้ม มีลายพาดตามยาวสีจาง ใต้ท้องมีสีน้ำตาลอ่อนกว่า ใต้แผ่นหนังข้างลำตัวจะมีจุดสีดำ 2-3 จุด อันเป็นที่มาของชื่อเรียก
มีความยาวจากหัวจรดโคนหาง 60-65 มิลลิเมตร ส่วนหางมีความยาวกว่าคือ 93-110 มิลลิเมตร
พบแพร่กระจายพันธุ์ตั้งแต่รัฐอัสสัมของอินเดีย จนถึงเกาะไหหลำในจีน และเอเชียตะวันออกเฉียงใต้จนถึงตอนเหนือของมาเลเซีย
พบได้ในป่าหลากหลายประเภท รวมถึงบ้านเรือนของมนุษย์ที่ปลูกใกล้ชายป่าด้วย หากินในเวลากลางวันจนถึงพลบค่ำ โดยมากจะหากินและอยู่ตามลำพังตัวเดียว ขยายพันธุ์ด้วยการวางไข่โดยตัวเมียวางไข่ไว้ในหลุมดินที่ขุดไว้ ในที่ ๆ มีแสงแดดส่องถึง ครั้งละ 3-5 ฟอง วางไข่ในฤดูฝน
จัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พ.ศ. 2535
กิโลเมตรต่อชั่วโมง

กิโลเมตรต่อชั่วโมง (อังกฤษ: Kilometre per hour) เป็นหน่วยวัดอัตราเร็ว (ปริมาณสเกลาร์) และความเร็ว (ปริมาณเวกเตอร์) ตามคำจำกัดความ วัตถุหนึ่งเคลื่อนที่ด้วยอัตราเร็ว 5 กิโลเมตรต่อชั่วโมง แปลว่าในเวลา 1 ชั่วโมง วัตถุนั้นจะเคลื่อนที่ได้ระยะทาง 5 กิโลเมตร อักษรย่อสำหรับกิโลเมตรต่อชั่วโมงคือ กม./ชม. หรือ กม.·ชม.−1
การแปลงหน่วย

3.6 กม./ชม. ≡ 1 ม.·วินาที−1 (หน่วยอนุพันธ์ SI ของอัตราเร็ว เมตรต่อวินาที)
1 กม./ชม. ≈ 0.27778 ม.·วินาที−1
1 กม./ชม. ≈ 0.62137 ไมล์ต่อชั่วโมง ≈ 0.91134 ฟุตต่อวินาที
1 กม./ชม. ≈ 0.53996 นอต (ไมล์ทะเลต่อชั่วโมง)
กิจกรรมบำบัด

กิจกรรมบำบัด (อังกฤษ: Occupational Therapy) เป็นวิชาชีพทางวิทยาศาสตร์สุขภาพที่เกี่ยวข้องกับการส่งเสริมสุขภาพและความเป็นอยู่ที่ดีโดยอาศัยกิจกรรมเป็นสื่อ เป้าหมายเบื้องต้นของกิจกรรมบำบัด คือ การส่งเสริมให้บุคคลต่าง ๆ ไม่ว่าจะเป็นผู้ป่วย ผู้พิการทางกาย เด็กที่มีปัญหาด้านพัฒนาการหรือการเรียนรู้ ผู้ป่วยจิตเวช ผู้สูงอายุ ฯลฯ สามารถทำกิจกรรมต่าง ๆ ในชีวิตประจำวันได้อย่างเต็มความสามารถ ซึ่งนักกิจกรรมบำบัดจะต้องอาศัยความรู้หลาย ๆ ด้าน เพื่อช่วยลดข้อจำกัดทั้งทางร่างกาย จิตใจ และสังคมของบุคคลเหล่านั้น อีกทั้งยังอาจต้องช่วยปรับ/ให้คำแนะนำในการปรับสภาพแวดล้อม เพื่อช่วยให้พวกเขาสามารถทำกิจกรรมต่าง ๆ ในชีวิตประจำวันได้อย่างเต็มศักยภาพ ผู้ประกอบวิชาชีพกิจกรรมบำบัด ต้องสอบใบอนุญาตประกอบโรคศิลปะ สาขากิจกรรมบำบัดก่อน จึงจะสามารถปฏิบัติงานได้
กิจกรรมบำบัดในประเทศไทย

วิชาชีพกิจกรรมบำบัดเริ่มมีครั้งแรกในประเทศไทย ที่โรงพยาบาลสมเด็จเจ้าพระยา โดยในระยะแรกงานทางกิจกรรมบำบัดจะเน้นหนักไปในการใช้กิจกรรมตามบริบทท้องถิ่นและงานอาชีพในการรักษาคนไข้จิตเวชที่อยู่ในโรงพยาบาล ต่อมา ได้มีการขยายขอบเขตงานไปยังผู้ที่มีปัญหาทางด้านร่างกายที่ โรงพยาบาลศิริราช ในระยะแรกนี้ วิชาชีพกิจกรรมบำบัด ถูกเรียกว่า อาชีวบำบัด เนื่องจากมีการนำงานอาชีพมาใช้ในการรักษาค่อนข้างมาก
หลังจากนั้น ได้มีการเตรียมการเปิดโรงเรียนอาชีวบำบัดขึ้นในประเทศไทย ที่ คณะเทคนิคการแพทย์ มหาวิทยาลัยเชียงใหม่ โดยนายแพทย์ เทอดชัย ชีวะเกตุ ทางมหาวิทยาลัยได้จัดส่งนักกายภาพบำบัด และ พยาบาล จำนวน 6 คนเพื่อไปศึกษาและฝึกปฏิบัติด้านกิจกรรมบำบัดยังประเทศเยอรมนี และประเทศสหรัฐอเมริกา ในช่วงการเตรียมตั้งภาควิชานี้เอง ได้มีการพิจารณา คำว่า อาชีวบำบัด นั้น อาจไม่ครอบคลุมถึงบทบาทของนักกิจกรรมบำบัดทั้งหมด จึงได้เริ่มมีการใช้คำว่า กิจกรรมบำบัด ขึ้น และ ภาควิชากิจกรรมบำบัดก่อตั้งขึ้นและเริ่มรับนักศึกษากิจกรรมบำบัดรุ่นแรกเข้าศึกษาตั้งแต่ปี พ.ศ. 2523 ต่อมาหลักสูตรกิจกรรมบำบัดได้เปิดขึ้นเป็นแห่งที่สองที่สาขากิจกรรมบำบัด คณะกายภาพบำบัด มหาวิทยาลัยมหิดล ซึ่งเริ่มเปิดรับนักศึกษาในปีการศึกษา พ.ศ. 2551
บทบาทนักกิจกรรมบำบัด

นักกิจกรรมบำบัดทำงานเกี่ยวข้องกับผู้ที่มีความบกพร่องหรือพิการทางร่างกาย จิตใจ การเรียนรู้ และการพัฒนาเด็ก โดยใช้กระบวนการประเมิน การบำบัดฟื้นฟู การส่งเสริม การป้องกัน ด้วยสื่อ เทคนิค และวิธีการทางกิจกรรมบำบัด เพื่อพัฒนาคุณภาพชีวิตและทักษะความสามารถของการทำกิจกรรมการดำเนินชีวิต ได้แก่ การดูแลตนเอง การศึกษา การทำงาน การใช้เวลาว่าง การพักผ่อน และการเข้าสังคม ตาม
มาตรา 3 ในพระราชกฤษฎีกากำหนดให้สาขากิจกรรมบำบัดเป็นสาขาการประกอบโรคศิลปะตามพระราชบัญญัติการประกอบโรคศิลปะ พ.ศ. 2542 พ.ศ. 2545 ซึ่งปรับปรุงเป็นฉบับที่ 4 พ.ศ. 2556 ในปัจจุบัน
"กิจกรรมบำบัด" หมายความว่า การกระทำเกี่ยวกับความสามารถของบุคคลที่มีความบกพร่องทางด้านร่างกาย จิตใจ การเรียนรู้และการพัฒนาเกี่ยวกับเด็ก โดยกระบวนการตรวจ ประเมิน ส่งเสริม ป้องกันบำบัดและฟื้นฟูสมรรถภาพ ให้สามารถทำกิจกรรมต่าง ๆ ได้ เพื่อให้บุคคลดำเนินชีวิตได้ตามศักยภาพโดยการนำกิจกรรม วิธีการ และอุปกรณ์ที่เหมาะสมมาเป็นวิธีการในการบำบัด
มาตรา ๑๑ ผู้ขอขึ้นทะเบียนและรับใบอนุญาตเป็นผู้ประกอบโรคศิลปะสาขากิจกรรมบำบัดต้องมีความรู้ในวิชาชีพคือเป็นผู้ได้รับปริญญาหรือประกาศนียบัตรเทียบเท่าปริญญาสาขากิจกรรมบำบัดจากสถาบันการศึกษาที่คณะกรรมการวิชาชีพสาขากิจกรรมบำบัดรับรอง และต้องสอบความรู้ตามหลักเกณฑ์วิธีการ และเงื่อนไขที่คณะกรรมการวิชาชีพสาขากิจกรรมบำบัดกำหนด สำหรับผู้สำเร็จการศึกษาจากต่างประเทศซึ่งมิได้มีสัญชาติไทย ต้องได้รับอนุญาตให้ประกอบโรคศิลปะสาขากิจกรรมบำบัดจากประเทศที่สำเร็จการศึกษาด้วย
นักกิจกรรมบำบัดจึงทำงานในสถานที่ที่แตกต่างกันออกไป ได้แก่ โรงพยาบาลใหญ่ ๆ ทั้งของราชการและเอกชน โรงพยาบาลทางจิตเวช โรงเรียนเด็กพิเศษ ตลอดจนเป็นที่ปรึกษาทางวิชาการให้กับองค์กรต่างๆ ที่เกี่ยวข้องกับการพัฒนาทักษะการทำกิจกรรมการดำเนินชีวิตตลอดทุกช่วงวัย
นักกิจกรรมบำบัดประเมินและออกแบบโปรแกรมที่มีลักษณะเฉพาะของผู้รับบริการ เน้นกรอบความคิดที่หลากหลายโดยครอบคลุมด้านบุคคล สิ่งแวดล้อม และการกระทำกิจกรรมที่มีเป้าหมาย มีคุณค่า และมีความสุข ตลอดจนการสร้างทักษะการจัดการตนเองในรูปแบบต่างๆ เช่น การจัดการความล้า การสงวนพลังงาน การจัดการความเครียด การจัดการกิจกรรมยามว่าง การฟื้นพลังชีวิต การพัฒนาทักษะทางจิตสังคม การพัฒนาทักษะทางการรู้คิด/ความคิดความเข้าใจ การพัฒนาทักษะชีวิต การพัฒนาสุขภาวะทางจิตวิญญาณ เป็นต้น รวมทั้งประเมินและประดิษฐ์อุปกรณ์ช่วย อุปกรณ์เสริม เครื่องดามมือ รวมทั้งการปรับเปลี่ยนสิ่งแวดล้อม
ดูเพิ่ม

นักกิจกรรมบำบัด
รายชื่อคณะสหเวชศาสตร์ในประเทศไทย
กิ้งกือกระสุน

| กิ้งกือกระสุน |
| --- | --- |

กระสุนพระอินทร์ เป็นกิ้งกือกระสุนประเภทหนึ่ง

การจำแนกชั้นทางวิทยาศาสตร์
อาณาจักร:: สัตว์
ไฟลัม:: สัตว์ขาปล้อง
ไฟลัมย่อย:: ไมเรียโพดา
ชั้น:: กิ้งกือ
ชั้นย่อย:: ไคโลนาธา
ชั้นฐาน:: เพนตาโซเนีย
อันดับใหญ่:: กิ้งกือกระสุน

อันดับ
 กระสุนพระอินทร์ Sphaerotheriida  †Amynilyspedida
กิ้งกือกระสุน (อังกฤษ: Pill millipede) เป็นสิ่งมีชีวิตใดๆ ที่อยู่ในสามอันดับของกิ้งกือ ซึ่งมักจะถูกจัดให้อยู่ในอันดับใหญ่ Oniscomorpha ชื่อของอันดับใหญ่ หมายถึงกิ้งกือที่มีลักษณะคล้ายคลึงกับตัวกะปิ แต่ในความเป็นจริงตัวกะปิกับกิ้งกือกระสุนไม่ได้มีความสัมพันธ์ใกล้เคียงกันเลย และถูกจัดให้อยู่ในไฟลัมย่อยกุ้ง-กั้ง-ปูและไมเรียโพดา ตามลำดับ
กื้งกือกระสุนมีลักษณะอ้วนป้อม เมื่อตกใจขดตัวจะเป็นก้อนกลมเหมือนกระสุน จึงได้ชื่อว่า "กิ้งกือกระสุน" และยังมีชื่อภาษาถิ่นอื่นอีกเช่น "แมงมดชิด" พวกมันชอบอาศัยตามที่ชื้นแฉะ หรือป่าดิบชื้น กินเศษพืชที่เน่าเปื่อยเป็นอาหาร กิ้งกือกระสุนแต่ละชนิดมีสีเปลือกที่แตกต่างกัน เพื่อใช้ในการหลบซ่อน หรือพรางตัวจากศัตรูและผู้ล่า สิ่งแวดล้อมหรือถิ่นที่อยู่อาศัยที่ต่างกัน มีผลทำให้มีสีเปลือกที่แตกต่างกันไป ซึ่งสีของเปลือกของกิ้งกือกระสุนมีความแตกต่างกัน เช่น ในแถบภาคเหนือมักพบกิ้งกือกระสุนดำ ส่วนกิ้งกือกระสุนสีน้ำตาลมักพบอย่างกว้างขวางทั่วไป
ลักษณะ

กิ้งกือกระสุนมีลำตัวที่สั้นมากเมื่อเทียบกับกิ้งกือประเภทอื่นๆ ด้วย 11–13 ปล้องลำตัวเท่านั้น และมีความสามารถในการม้วนตัวเป็นลูกกลมๆ เมื่อถูกรบกวน ซึ่งเป็นการป้องกันตัวจากผู้ล่า ความสามารถนี้วิวัฒนาการแยกแตกต่างกันชัดเจนในแต่ละอันดับของทั้งสอง ทำให้ถูกจัดเป็นวิวัฒนาการเบนเข้า กิ้งกือกระสุนยังสามารถปล่อยของเหลวที่มีพิษออกมาได้ ซึ่งกัดกร่อนและเป็นพิษต่อตัวผู้ล่า พวกมันถูกจัดเป็นผู้บริโภคซากพืชซากสัตว์ โดยมีอาหารเป็นซากพืชในบริเวณป่าไม้
กิโยตีน (เพลง)

2024 ซิงเกิลโดยเดธกริปส์
| "กิโยตีน (อิตโกสยา)"> ซิงเกิลโดยเดธกริปส์.จากอัลบั้มเอกซ์มิลิทารี |
| --- | --- |
วางจำหน่าย: 3 สิงหาคม ค.ศ. 2011
บันทึกเสียง: ค.ศ. 2011
แนวเพลง: อินดัสเทรียลฮิปฮอป แร็ปร็อก
ความยาว: 3:43
ค่ายเพลง: อิสระ
ผู้ประพันธ์เพลง: Andy Morin Stefan Burnett Zach Hill
โปรดิวเซอร์: Andy Morin Zach Hill

มิวสิกวิดีโอ
"กิโยตีน" ที่ยูทูบ
 
"กิโยตีน (อิตโกสยา)" (อังกฤษ: Guillotine (It goes Yah)) เป็นเพลงที่ขับร้องโดยกลุ่มศิลปินฮิปฮอปอเมริกัน เดธกริปส์ เป็นซิงเกิลนำจากมิกซ์เทปเปิดตัว เอกซ์มิลิทารี ของพวกเขา วางจำหน่ายเมื่อวันที่ 3 สิงหาคม ค.ศ. 2011
การเผยแพร่

มิวสิกวิดีโอเพลง "กีโยตีน" ได้รับการเผยแพร่ผ่านยูทูบผ่านช่องของวงเอง เมื่อวันที่ 26 เมษายน ค.ศ. 2011 โดยเป็นซิงเกิลนำของมิกซ์เทปเปิดตัว เอกซ์มิลิทารี จนกระทั่งได้นำซิงเกิลนี้ไปเผยแพร่บนไอจูนส์เมื่อวันที่ 3 สิงหาคม ค.ศ. 2011
ในวัฒนธรรมสมัยนิยม

ในปี ค.ศ. 2013 แกเร็ธ มาโลน นักร้องประสานเสียง ได้นำเพลง "กีโยตีน" ไปขับร้องใหม่ในอัลบั้ม วอยซ์ส ของเขา ต่อมาในเดือนเมษายน 2019 Björk นักร้องชาวไอซ์แลนด์ เล่นเพลงนี้ระหว่างการแสดงที่โรงเรียนเต้นรำในประเทศไอซ์แลนด์
เมื่อวันที่ 11 พฤศจิกายน ค.ศ. 2021 มีกลุ่มแฮกเกอร์ได้เข้าไปเปลี่ยนหน้าแรกเว็บไซต์ศาลรัฐธรรมนูญของไทยด้วยมิวสิกวิดีโอ ควบคู่ไปกับการเปลี่ยนชื่อเว็บไซต์ว่า "ศาลจิงโจ้" (kangaroo court) การกระทำดังกล่าวเป็นการประท้วงต่อต้านคำตัดสินของศาลรัฐธรรมนูญ ของกลุ่มนักเคลื่อนไหวเพื่อประชาธิปไตย ซึ่งพยายามจะล้มล้างรัฐบาลและสถาบันพระมหากษัตริย์
กิเหลง

กิเหลง (อังกฤษ: Ji Ling; จีนตัวย่อ: 纪灵; จีนตัวเต็ม: 紀靈; พินอิน: Jì Líng) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊กขุนพลของอ้วนสุด เป็นชาวซานตุง มีอาวุธเป็นง้าว 3 คม หนัก 50 ชั่ง เมื่อเล่าปี่ยกมาตีลำหยง อ้วนสุดได้ให้กิเหลงเป็นแม่ทัพหน้าต้านเล่าปี่ กิเหลงปะทะกับกวนอู รบไม่แพ้ชนะกัน ต่อมาเล่าปี่ถูกลิโป้ยึดเมืองชีจิ๋ว
ลิโป้ให้เล่าปี่อยู่เมืองเสียวพ่าย อ้วนสุดได้ให้กิเหลงเป็นแม่ทัพหน้านำทหารสิบหมื่นไปตีเมืองเสียวพ่าย เล่าปี่จึงส่งจดหมายไปขอความช่วยเหลือจากลิโป้ ลิโป้จึงเรียกทั้งเล่าปี่และกิเหลงมาที่ค่ายของตนและอ้างมติสวรรค์ยิงเกาทัณฑ์ให้โดนปลายทวน โดยนำทวนไปปักที่ประตูค่ายห่างจากจุดที่ลิโป้ยืน 150 ก้าว ถ้ายิงเกาทัณฑ์ไม่โดนปลายทวนให้ทั้งสองทัพทำสงครามกันต่อไปโดยลิโป้ไม่ขอยุ่งเกี่ยวอีกต่อไป แต่ถ้ายิงถูกปลายทวนทั้งสองฝ่ายต้องเลิกรบกัน ผลปรากฏว่าลิโป้ยิงถูกปลายทวนได้อย่างแม่นยำ ทำให้เล่าปี่รอดจากการโจมตีของกิเหลง ต่อมาเล่าปี่ยกมาตีอ้วนสุดที่กำลังเดินทัพไปหาอ้วนเสี้ยวผู้พี่ อ้วนสุดได้ให้กิเหลงออกรบ กิเหลงรบกับเตียวหุยและถูกเตียวหุยฆ่าตาย